Totálkárosra törték egy segítséget nyújtó autós kocsiját
Árokba csúszott autó miatt állt meg egy Renault Pornóapátinál, de egy terepjárós nem vette észre.
Padkára hajtott, majd az árokba csapódott egy Suzuki kedden délután Pornóapátinál – senki nem sérült meg. Később egy Renault Thalia vezetője észrevette az árokban fekvő kocsit és annak tulajdonosát. A Renault vezetője megállt segíteni, amikor egy érkező osztrák rendszámú terepjáró belerobbant a Thalia hátuljába – írta az esetről a nyugat.hu, amely képeket is közölt.

Az óriási csattanást követően a Renault megpördült és egy hídon átsodródva az árokba csapódott. Az ütközés erejére jellemző, hogy az autó két első ülése kitörött. A mentők két embert szállítottak kórházba, állapotuk nem súlyos.

A terepjáró vezetője nem sérült meg, a Thalia totálkárosra tört.
karambol Pornóapáti